Rusia anunţă luni că a neutralizat 31 de drone în noaptea de duminică spre luni, în mai multe regiuni ruse la frontiera cu Ucraina şi în Crimeea, relatează AFP.
"În cursul nopţii (de luni spre marţi), noi tentative ale regimului de la Kiev de a comite atacuri teroriste cu drone aeriene (...) contra unor ţinte pe teritoriul Federaţiei ruse au fost împiedicate", anunţă într-un comunicat pe Telegram ministerul rus al Apărării, notează sursa.
Apărarea antiaeriană rusă a distru s12 drone deasupra regiunii Belgorod, la frontiera cu Ucraina, vizată duminică într-un atac aerian soldat cu 15 morţi, potrivit ministerului, informează agenţia de presă citată.
Alte opt drone au fost distruse deasupra regiunii Kursk, situată la frontiera cu Ucraina, iar patru done au fost interceptate deasupra regiunii vecine Lipeţk, se arată în comunicat, potrivit AFP.
Alte şapte drone - şi patru rachete de croazieră de tip Storm Shadow au fost distruse deasupra Peninsulei Crimeea, anexată de Moscova în 2014, transmite sursa.
Ucraina, aflată în război cu Rusia de peste doi ani, şi-a multiplicat atacurile în ultimele luni, vizând instalaţii energetice, adaugă sursa citată.
Kievul a anunţat că va muta luptele pe teritoriul rus, ca represalii faţă de numeroase bombardamente pe teritoiul ucrainean, relatează AFP.